Галина Златина
Щом

chitanka.info

Щом духне южнякът,

по всички дръвчета

разцъфват цветя като в сън.

Щом цъфнат цветята,

със боси крачета

играем отново навън.

Щом почнат игрите,

на поход далечен

планинският връх ни зове.

Щом той ни повика,

стопени са вече

дълбоките му снегове.

Щом сняг не остане,

долитат рой птички

и слънцето стопля света.

Щом плисне то своята

ласка над всички,

при нас идва пак пролетта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.